Gironde (1884)

**Gironde** oli Ranskan laivaston Nive-luokan puinen kuljetusalus ().

## Valmistus
Alus tilattiin 11. kesäkuuta 1880 Bordeaux-Larmontista Bichon frèresiltä, missä köli laskettiin helmikuussa 1881. Alus laskettiin vesille 13. helmikuuta 1884 ja otettiin palvelukseen vielä samana vuonna koeajoja varten. Alus otettiin varsinaiseen palvelukseen 25. maaliskuuta 1885.

## Palvelus
Alus teki 1887 viimeisen aikataulutetun matkan Indokiinaan tehtyään ainoastaan kolme edestakaista matkaa, minkä jälkeen se siirrettiin reserviin. Aluksella oli vain kaksi lyhyttä palvelusjaksoa vuosina 1892 ja 1893.

Conseil des travaux tutki 25. maaliskuuta 1890 esitystä, jonka mukaan alus tulisi muuttaa laivueen kuljetusalukseksi (). Muutoksella tarkoitettiin aluksen toimimista laivaston mukana, jolloin se kuljettaisi pieniä torpedoveneitä. Laivasto kuitenkin päätti rakentaa uuden aluksen tehtävää varten, *[[FS Foudre|Foudre]]*, eikä tehdä muutostöitä. *Gironde* luokiteltiin 10. elokuuta 1891 sen sijaan torpedojen kuljetusalukseksi (), vaikka se säilyi laivastoluettelossa laivueen kuljetusaluksena. Muutostöissä aluksen alemman tykkikannen kolmannen luokan hytit poistettiin, jolloin saatiin suuri yhtenäinen tila. Lisäksi ylemmän tykkikannen toisen luokan hyttien sisustukset poistettiin. Muutostöillä luotiin varastotilat 250 torpedolle erityisiin telineisiin, miinanraivauskalustoille ja räjähdyspanoksille. Muutostöiden jälkeen alusta ei kuitenkaan koskaan otettu palvelukseen kyseisessä roolissa.

Aluksen kattilat vaihdettiin 1905. Se palasi 1908 reservistä. Alus muutettiin kiireesti sairaalalaivaksi vuoden 1908 Marokon operaatioihin, minkä jälkeen se luokiteltiin tammikuussa 1909 kuljetusalukseksi. Alus määrättiin 23. tammikuuta 1909 korvaamaan *[[FS Couronne (1861)|Couronne]]* Toulonin tykistökoululaivana ja nimettiin 1. heinäkuuta *Tourvilleksi*. Alus poistettiin palveluksesta 1. elokuuta 1914, jolloin koulutusta varten asennetut tykit poistettiin.

Alus palautettiin palvelukseen joulukuussa 1914, jolloin se lähetettiin Maltalle sukellusvenemiesten majoitusalukseksi. Alus korvasi 21. tammikuuta 1917 *Shamrockin* Korfulla. mistä se palasi 16. elokuuta 1919 Touloniin. Alus oli maaliskuussa 1920 reserviin sijoitettuna korjausaluksena ja kuljetusaluksena elokuusta 1920 alkaen. Alus luokiteltiin tammikuussa 1922 sairaiden kuljetusalukseksi ja kuljetti 3. tammikuuta 1922 alkaen Ranskan ja itäisen Välimeren sekä Mustanmeren alueen välillä potilaita ja sairaalatarvikkeita, kunnes se palautettiin reserviin 5. lokakuuta 1923 Toulonissa.

Tammikuussa 1924 alus oli edelleen laivastoluettelossa sairaiden kuljetusaluksena. Se nimettiin *Rhiniksi*, kun se liitettiin 26. marraskuuta 1924 tykistökouluun. Alus sijoitettiin 1927 laituriin kiinnitetyksi sairaalalaivaksi, missä tehtävässä se oli vuoteen 1933. Alus luokiteltiin 1936 kuljetusalukseksi. Todellisuudessa se ei ollut vuodesta 1933 alkaen enää palveluksessa, vaan sitä käytettiin koulutusdivisioonan kelluvana kasarmina. Alus poistettiin 1936 pääluettelosta ja luokiteltiin luokittelemattomaksi alukseksi.

Saksalaiset valtasivat 27. marraskuuta 1942 Toulonissa aluksen koskemattomana ja siirsivät sen Noël-laituriin majoitusalukseksi. Alus upposi laituriin 7. maaliskuuta ja 24. huhtikuuta 1944 liittoutuneiden ilmahyökkäyksissä. Hylky nostettiin ja romutettiin 1948.

## Lähteet
*

### Viitteet